सरकारले सबै काम आफूले गर्नु पर्छ भन्ने छैन र यो सम्भव पनि छैन तर योजना बनाएर निजी क्षेत्रलाई समावेश गर्नु उसको दायित्व हो । कुनै ठाउँमा नमुना सहरको खाका तयार पारी सबैलाई सहभागिता गराउदै बुट मोडलमा पूर्वाधार बनाउन दिने गरी सरकार आउने हो भने देशको मुहार फेर्ने कार्यमा यो सहायक सिद्ध हुने थियो । प्रवासी नेपालीहरूलाई समेत सरकारले विभिन्न योजनाहरुमा हातेमालो गर्न दिने हो भने नेपालको मुहार फेर्नमा धेरै समय लाग्ने छैन ।
